Moe lennuõnnetus

Moe lennuõnnetus toimus 19. aprillil 1977 praeguse haldusjaotuse järgi Lääne-Virumaal Tapa vallas Moel. 

Nõukogude armee õhujõudude reisilennuk An-24, mis tõi Pärnu lennuväljalt Tapale sõjaväelendureid, kes olid Tapa lennuvälja lennuraja remondi ajaks lennukeid Pärnu toimetanud, riivas tiivaga tihedas tuisus Moe piiritustehase katlamaja 32 meetri kõrgust telliskorstent. (Piirituse tootmise jätkamiseks ehitati purunenud telliskivikorstna juurde ajutine metallkorsten). Lennuki üks mootor süttis õhus pärast lööki kohe põlema, lennuk paiskus seejärel seliliasendis lähedalolevale põllule, kuhu jäigi tossama. Õnnetuse põhjuseid oli mitu: ootamatu lumetorm, lennukijuhtimise ohutusnõuete rikkumine, korstnal puudusid punased hoiatustuled jne.

Katastroofis hukkusid kõik 15 reisijatena pardal olnud 655. hävituslennuväepolgu lendurit ja 6 An-24 meeskonnaliiget.http://www.kuulutaja.ee/1977-voorriigi-ohvitseride-hukkumine-eesti-territooriumil/

Vaata ka
NSV Liidu õhukaitseväed Eestis

Viited

Välislingid
Moe lennukatastroof

Kategooria:Eesti õnnetused
Kategooria:1977. aasta Eestis
Kategooria:Lennuõnnetused
Kategooria:Nõukogude Liidu õhuväed Eestis
Kategooria:Tapa vald
Kategooria:Tapa ajalugu